gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8183, del 04-12-2017 (2017/9912)

Notificació de la sentència dictada en el judici verbal número 1057/2015.
-------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9912


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificació de la sentència dictada en el judici verbal número 1057/2015. [2017/9912]  
De: Plaza Libertad Número 5 i Elia Lozano Portugués.  
Procurador: Esther Escudero Mora.  
Contra: Idan Jecan i Aurelia Jecan.  
En aquest procediment de judici verbal número 1057/2015, seguit a instàncies de Plaza Libertad Número 5 i Elia Lozano Portugués contra Ioan Jecan i Aurelia Jecan, s'ha dictat sentència, que conté, entre altres, el següent particular:  
Notifiqueu aquesta resolució a les parts i feu-los saber que contra aquesta es pot interposar un recurs d'apel·lació, que s'interposarà davant d'aquest jutjat dins del termini de vint dies comptadors des de l'endemà de la notificació d'aquesta. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució objecte d'apel·lació i els pronunciaments que s'impugnen.  
Per a l'admissió a tràmit del recurs, prèviament haurà d'efectuar-se la constitució d'un dipòsit en quantia de 50 euros, que s'han d'ingressar en el compte d'aquest jutjat; s'hi indicarà, en les observacions del document d'ingrés, que es tracta d'un recurs seguit del codi 00 i tipus concret del recurs, de conformitat amb el que estableix l'apartat cinqué de la disposició addicional quinzena de la Llei orgànica 6/1985, del poder judicial, excepte concurrència dels supòsits d'exclusió previstos en aquesta (Ministeri Fiscal, Estat, comunitats autonòmiques, entitats locals i organismes autònoms dependents de tots ells) o beneficiaris d'assistència jurídica gratuïta.  
I atés que els demandats, Ioan Jecan i Aurelia Jecan es troben en parador ignorat, expedisc aquest edicte a fi que li valga de notificació de forma deguda.  
  
Orihuela, 27 de setembre de 2017.- La lletrada de l'Administració de justícia: Ana Isabel Maldonado Ballester.
Diari Oficial de la Generalitat Valenciana


Sumari del DOGV 8176, del 23-11-2017 (2017/9654)

Informació pública del Projecte refós de condicionament del camí d'accés a les instal·lacions de Levantina y Asociados de Minerales, SA.
----------------------------------------------------------------------------------------------------------------------------------------

### Dades del document

Número de DOGV
:   8176

Data del DOGV
:   23-11-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/9654


Data del document
:   17-10-2017

Organisme emissor
:   Ajuntament de Novelda

Tipus de document
:   Anunci

Descriptors 

:   * Novelda
    * pla d'urbanisme
    * administració local

Informació pública del Projecte refós de condicionament del camí d'accés a les instal·lacions de Levantina y Asociados de Minerales, SA. [2017/9654]  
En relació amb l'expedient del Projecte refós de condicionament del camí d'accés a les instal·lacions de Levantina y Asociados de Minerales, SA, per mitjà de Decret de l'Alcaldia de data 6 d'octubre de 2017, en l'apartat quart s'ha resolt:  
  
Sometre a informació pública, durant un termini de 20 dies, el projecte assenyalat, mitjançant inserció dels pertinents edictes al Diari Oficial de la Generalitat Valenciana, premsa escrita de gran difusió i formulació de consultes a les administracions afectades, amb indicació d'una adreça electrònica per a la seua consulta. Igualment, els interessats podran comparéixer a les oficines d'Urbanisme, en horari de 09.00 a 14.00 hores per a consultar el document.  
  
La qual cosa se sotmet a informació pública, de conformitat amb l'article 57.1.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana; es podrà consultar el document a les dependències municipals en l'horari mencionat abans i en l'adreça electrònica www.ayto-novelda.es.  
  
Novelda, 17 d'octubre de 2017.- L'alcalde: Armando José Esteve López.
Diari Oficial de la Generalitat Valenciana


Sumari del DOGV 8076, del 04-07-2017 (2017/6013)

RESOLUCIÓ de 26 de juny de 2017, del director general de Diversitat Funcional, per la qual es publiquen les subvencions concedides per al manteniment de centres d'atenció a persones amb diversitat funcional en l'exercici 2017.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8076

Data del DOGV
:   04-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6013


Data del document
:   26-06-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 26 de juny de 2017, del director general de Diversitat Funcional, per la qual es publiquen les subvencions concedides per al manteniment de centres d'atenció a persones amb diversitat funcional en l'exercici 2017. [2017/6013]  
En compliment del que disposa la Llei 38/2003, de 17 de novembre, general de subvencions, que en l'article 18 estableix que els òrgans administratius concedents publicaran en el diari oficial corresponent les subvencions concedides, amb expressió de la convocatòria, el programa i el crèdit pressupostari a què s'imputen, el beneficiari, la quantitat concedida i la finalitat de la subvenció, i en virtut del que estableix la disposició addicional segona de l'Ordre 1/2016, de 20 de gener (DOCV 7705, 26.01.2016), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat, resolc:  
  
Donar publicitat a les subvencions concedides a entitats sense ànim de lucre per a manteniment de centres d'atenció a persones amb diversitat funcional l'any 2017, després de la convocatòria establida en la Resolució de 30 de desembre de 2016 (DOGV 7958, 16.01.2017), de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions per al manteniment de centres d'atenció a persones amb diversitat funcional, a càrrec del capítol IV, del programa pressupostari 313.40, Diversitat funcional, línia de subvenció S6738, «Serveis socials especialitzats per a persones amb diversitat funcional», esmentades en l'annex d'aquesta resolució.  
  
  
València, 26 de juny de 2017.- El director general de Diversitat Funcional: Antonio Raya Álvarez.
Diari Oficial de la Generalitat Valenciana


Sumari del DOGV 8098, del 03-08-2017 (2017/6410)

Oferta d'ocupació pública per a l'any 2017, dos llocs d'oficial de la policia local, promoció interna, grup C1.
---------------------------------------------------------------------------------------------------------------

### Dades del document

Número de DOGV
:   8098

Data del DOGV
:   03-08-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/6410


Data del document
:   12-07-2017

Organisme emissor
:   Ajuntament d'Onil

Tipus de document
:   Anunci

Anàlisi jurídica

 Descriptors 

:   * Onil
    * concurs administratiu

Oferta d'ocupació pública per a l'any 2017, dos llocs d'oficial de la policia local, promoció interna, grup C1. [2017/6410]  
Província: Alacant.  
Corporació: Onil.  
Número de codi territorial: 03617.  
Oferta d'ocupació pública corresponent a l'exercici de 2017, aprovada per Resolució d'Alcaldia número 239, de data 11 de juliol de 2017.  
  
Administració especial - Escala d'administració especial (segons el RD legislatiu 781/1986, escala d'administració especial, subescala de serveis especials)  
Plaça Nombre Situació Torn Grup  
Oficial de la policia local 2 Vacants Promoció interna C1  
  
  
Contra el present acte, que posa fi a la via administrativa, podrà interposar-se, de conformitat amb el que es disposa en els articles 52.1 de la Llei 7/1985, de 2 d'abril, de bases de règim local, i 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs potestatiu de reposició en el termini d'un mes a comptar des del següent a la seua notificació/publicació, davant del mateix òrgan que va dictar l'acte.  
Si no s'estima oportuna la interposició del recurs potestatiu de reposició, podrà interposar-se recurs contenciós administratiu en el termini de dos mesos comptats en la mateixa forma davant dels jutjats contenciosos administratius d'Alacant, conformement amb el que s'assenyala en els articles 8.1, 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Així mateix, podrà interposar-se qualsevol altre recurs que s'estime pertinent.  
  
Onil, 12 de juliol de 2017.- El sotssecretari, secretari en funcions: Javier Martínez Hellín.
Diari Oficial de la Generalitat Valenciana


Sumari del DOGV 8048, del 25-05-2017 (2017/3706)

Informació pública de l'informe ambiental i territorial estratègic i la versió inicial de la modificació puntual número 1 del Pla general d'ordenació urbana de Massalfassar, relativa a l'esmena de determinats errors detectats en el PGOU.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8048

Data del DOGV
:   25-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3706


Data del document
:   02-05-2017

Organisme emissor
:   Ajuntament de Massalfassar

Tipus de document
:   Anunci

Descriptors 

:   * Massalfassar
    * administració local
    * pla d'urbanisme

Informació pública de l'informe ambiental i territorial estratègic i la versió inicial de la modificació puntual número 1 del Pla general d'ordenació urbana de Massalfassar, relativa a l'esmena de determinats errors detectats en el PGOU. [2017/3706]  
Que mitjançant la Resolució de l'Alcaldia número 301, de data 25 d'abril de 2017, s'ha aprovat l'informe ambiental i territorial estratègic i la versió inicial de la modificació puntual número 1 del Pla general d'ordenació urbana (PGOU) de Massalfassar, relativa a l'esmena de determinats errors detectats en el PGOU de Massalfassar, segons proposta dels serveis tècnics i jurídics municipals de 22 de setembre de 2016, i que afecta les determinacions de la fitxa de la zona INM i, particularment, l'àmbit de la unitat d'execució UE-5, i els articles 55, paràgraf segon, i 56, paràgraf segon, de les normes urbanístiques, i de conformitat amb el que disposen els articles 57 i 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a participació pública i consultes per un termini de 45 dies a comptar des de l'endemà de la publicació d'aquest anunci.  
  
Durant el termini esmentat podrà ser examinat per qualsevol interessat en les dependències municipals de l'Ajuntament de Massalfassar, plaça de l'Església, número 5, d'aquesta localitat, dins de la jornada administrativa ordinària (de dilluns a divendres de 09.00 a 14.00 hores), així com en la pàgina web municipal, www.massalfassar.es, i formular les al·legacions amb relació al seu contingut que estimen oportunes.  
   
  
Massalfassar, 2 de maig de 2017.- L'alcalde: Carlos Fontestad Muñoz.
Diari Oficial de la Generalitat Valenciana


Sumari del DOGV 8024, del 21-04-2017 (2017/2455)

Notificació de la sentència dictada en el procediment de divorci contenciós número 342/2016.
--------------------------------------------------------------------------------------------

### Dades del document

Número de DOGV
:   8024

Data del DOGV
:   21-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2455


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 342/2016. [2017/2455]  
José Esteban Briz Recio, lletrat de l'Administració de justícia del Jutjat de Primera Instància número 24 de València, faig saber que en les actuacions de família, divorci contenciós, seguides amb el número 342/2016, a instàncies d'Evelin Johanna López Castro, representat per la procuradora Mercedes Montoya Exojo, contra Elcio Narciso Antunes Lopes, en situació de rebel·lia, en què, en data 1 de febrer de 2017, s'ha dictat sentència que té la part dispositiva que és com segueix:  
  
«Estime la demanda formulada per la representació processal d'Evelin Johanna López Castro contra Elcio Narciso Antunes Lopes i declare dissolt per causa de divorci el matrimoni format pels esmentats cònjuges, amb tots els efectes legals. Així mateix, una vegada examinades les actuacions que es troben en actuacions, de conformitat amb l'article 94 esmentat del Codi Civil i en benefici i interés del fill menor dels litigants, [...], nascut el dia [?], dispose les mesures següents:  
  
- Guàrdia i custòdia a favor de la mare, Evelin Johanna López Castro.  
- Exercici exclusiu de la pàtria potestat a favor de la mare, Evelin Johanna López Castro.  
- Com a sistema de visites paternofilial, dispose, de conformitat amb l'article 94 del Codi Civil, no fixar cap sistema de visites, sense perjudici que posteriorment el sol·liciten les parts i s'acredite que serà beneficiós per al menor.  
- Pensió alimentària: anirà a càrrec del pare a favor del seu fill menor d'edat, la qual es fixa en 200 ?/mes, quantitat que ingressarà en el compte que designe la demandant en els cinc primers dies de cada mes, i que s'actualitzarà de conformitat amb l'índex de preus de consum que publique l'Institut Nacional d'Estadística o organisme que el substituïsca. Les despeses extraordinàries del menor es pagaran a mitges.  
Cada part abonarà les costes a instància seua i les comunes a mitges.  
Aquesta és la sentència que pronuncie, mane i firme.»  
  
I perquè valga de notificació de forma deguda a Elcio Narciso Antunes Lopes, en rebel·lia ?s'ometen les dades del menor- expedisc i firme aquest edicte.  
  
València, 2 de febrer de 2017.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8012, del 31-03-2017 (2017/2675)

CORRECCIÓ d'errades del Decret 10/2017, de 27 de gener, del Consell, pel qual es declaren com a zones especials de conservació (ZEC) els llocs d'importància comunitària (LIC) la Serra de Martes i l'AVE, la Mola de Cortes i el Caroig, Vall d'Aiora i la Serra del Boquerón, la Serra d'Enguera i la Serra de Malacara, es modifica l'àmbit territorial de la zona d'especial protecció per a les aus (ZEPA) denominada la Serra de Martes-la Mola de Cortes, i s'aprova la norma de gestió d'aquestes ZEC i ZEPA, així com de la ZEPA la Serra de Malacara.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/01/27/10/corrigendum/28356440/dof/vci/html**

### Dades del document

Número de DOGV
:   8012

Data del DOGV
:   31-03-2017

Secció del DOGV
:   I. DISPOSICIONS GENERALS

Número del document
:   2017/2675


Data del document
:   31-03-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * protecció del paisatge
    * legislació
    * protecció de la flora
    * protecció del medi ambient
    * reserva natural
    * protecció de la fauna
    * ocell

CORRECCIÓ d'errades del Decret 10/2017, de 27 de gener, del Consell, pel qual es declaren com a zones especials de conservació (ZEC) els llocs d'importància comunitària (LIC) la Serra de Martes i l'AVE, la Mola de Cortes i el Caroig, Vall d'Aiora i la Serra del Boquerón, la Serra d'Enguera i la Serra de Malacara, es modifica l'àmbit territorial de la zona d'especial protecció per a les aus (ZEPA) denominada la Serra de Martes-la Mola de Cortes, i s'aprova la norma de gestió d'aquestes ZEC i ZEPA, així com de la ZEPA la Serra de Malacara. [2017/2675]  
  
En el Diari Oficial de la Generalitat Valenciana núm 7981, de 16 de febrer de 2017, ha estat publicada la disposició de referència. Han sigut detectades errades en l'annex I, que es publica de nou íntegrament i substitueix al de la publicació original.


Còpia Permalink ELI
Diari Oficial de la Generalitat Valenciana


Sumari del DOGV 8091, del 25-07-2017 (2017/5851)

Notificació de la sentència dictada en el procediment de divorci contenciós número 399/2016.
--------------------------------------------------------------------------------------------

### Dades del document

Número de DOGV
:   8091

Data del DOGV
:   25-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5851


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 399/2016. [2017/5851]  
Judici: família, divorci contenciós [DIC] 000399/2016.  
Part demandant: José Antonio Robledo Giménez.  
Part demandada: Amal El Hassani.  
Sobre: divorcis no consensuats.  
En el judici a què es fa referència s'ha dictat la sentència, de data 31 de maig de 2017, que té la dispositiva que, literalment, és com segueix:  
  
«Dispositiva  
Estime la demanada interposada i declare dissolt, per divorci, el matrimoni constituït per José Antonio Robledo Giménez i Amal El Hassani el 25 de novembre de 2011, amb els efectes legals inherents a aquesta declaració; resta dissolt el règim econòmic matrimonial i queden revocats els consentiments i poders que els cònjuges s'hagueren atorgat entre si, i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
No aprecie motius per a imposar les costes processals a cap dels litigants.  
Una vegada siga ferm el pronunciament de divorci conjugal, remeteu un testimoniatge de la sentència al registre civil que correspon al lloc del matrimoni perquè s'hi realitze l'oportuna anotació marginal.  
Notifiqueu aquesta resolució a les parts i feu-los saber que és susceptible de ser recorreguda en apel·lació dins dels 20 dies hàbils següents al que es notifique perquè ho resolga l'Audiència Provincial d'Alacant.  
Publicació. La resolució anterior ha sigut donada, llegida i publicada per la jutgessa que la subscriu, mentre celebrava audiència pública el dia de la seua data, davant del lletrat de l'Administració de justícia; en done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de la sentència, de data 31 de maig de 2017, a Amal El Hassani.  
  
Elx, 19 de juny de 2017.- El lletrat de l'Administració de justícia: Jorge Cuéllar Otón.
Diari Oficial de la Generalitat Valenciana


Sumari del DOGV 8180, del 29-11-2017 (2017/10747)

Oferta d'ocupació pública per a l'any 2017.
-------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/10846


Data del document
:   20-11-2017

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Oferta d'ocupació pública per a l'any 2017. [2017/10275]  
 La Junta de Govern Local, en la sessió celebrada el dia 17 de novembre de 2017, va acordar aprovar l'oferta d'ocupació pública per a l'any 2017 que es transcriu a continuació.  
  
Oferta d'Ocupació Pública per a 2017  
Província: Alacant.  
Corporació: Ajuntament d'Elx.  
Número de codi territorial: 03574.  
Data d'aprovació de la Junta de Govern Local: 17 de novembre de 2017.  
  
(\*) Tota referència continguda en aquesta convocatòria a persones de sexe masculí s'entendrà feta igualment a persones de sexe femení.  
  
La qual cosa es fa pública per a general coneixement i als efectes legals oportuns.  
  
Elx, 20 de novembre de 2017.- El tinent d'alcalde de Recursos Humans: José Pérez Ruiz.
Diari Oficial de la Generalitat Valenciana


Sumari del DOGV 8074, del 30-06-2017 (2017/5169)

Notificació de la sentència dictada en el judici verbal número 1755/2014.
-------------------------------------------------------------------------

### Dades del document

Número de DOGV
:   8074

Data del DOGV
:   30-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5169


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 1755/2014. [2017/5169]  
En el judici verbal número 1755/2014 s'ha dictat la sentència que, literalment, és com segueix:  
  
«En el judici verbal número 1755/2014 s'ha dictat la sentència en què consta, com a demandant, la Mancomunitat de Propietaris Calas Blancas II i, com demandat, Melisa Díaz Giganto.  
D'acord amb la Instrucció número 6/2012, de la Secretaria General de l'Administració de Justícia, les actuacions resten a l'oficina judicial a disposició dels interessats.  
El termini per a recórrer és de 20 dies comptador des de l'endemà que es notifique, i s'han de dipositar 50 euros en el compte de consignacions del jutjat, excepte si fóra beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de justícia dins dels termes que estableix la Llei orgànica de protecció de dades.»  
  
Atés que es desconeix el domicili o la residència actuals de Melisa Díaz Giganto, com a demandat, per la resolució dictada en el procediment a què es fa referència i de conformitat amb el que disposen els articles 156.4 i 164 de la Llei 1/2000, d'enjudiciament civil, jo, la lletrada de l'Administració de justícia, María Amparo Marco Martínez-Arenas, he ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació.  
  
  
Torrevieja, 19 de gener de 2017.- La lletrada de l'Administració de justícia: María Amparo Marco Martínez-Arenas.